**KUTSESTANDARD**

**Vetelpäästja, tase 3**

**Kutsestandard on dokument**, milles kirjeldatakse tööd ning töö edukaks tegemiseks vajalike oskuste, teadmiste ja hoiakute kogumit ehk kompetentsusnõudeid. Kutsestandardeid kasutatakse õppekavade koostamiseks ja kutse andmiseks.

|  |  |
| --- | --- |
| **Kutsenimetus** | **Eesti kvalifikatsiooniraamistiku (EKR) tase** |
| *Vetelpäästja* | *3* |

**A-osa**

**TÖÖ KIRJELDUS**

|  |
| --- |
| **A.1. Töö kirjeldus** |
| Vetelpäästja töö eesmärk on toetada veeohutuse tagamist supluskohas või siseujulas. Töö sisuks on kehtestatud reeglite täitmise jälgimine, esmaabi andmine ja veest päästmise võimekuse tagamine. Avavee vetelpäästja töötab supluskohas ning tööülesannete täitmisel kasutab vajadusel päästevarustust ja päästepaati. Ujula vetelpäästja töötab ujulates ja veekeskustes ning tööülesannete täitmisel kasutab vajadusel päästevarustust.Vetelpäästja on üldjuhul meeskonna liige, kuid peab olema võimeline võtma vastu otsuseid iseseisvalt. Töö eeldab suhtlemist külastajatega ja oskust teha koostööd operatiivteenistustega. Töö iseloomust tulenevalt peab vetelpäästja olema heas füüsilises vormis, võimeline töötama muutuvas vaimses ja füüsilises keskkonnas.Avavee vetelpäästja töötab muutlikes ja erinevates ilmastikuoludes, üldjuhul suvehooajal. Ujula vetelpäästja töötab üldjuhul sisetingimustes, soojas ja niiskes keskkonnas ning puutub lisaks kokku erinevate keemiliste ainete, müra ning tavapärasest kõrgema temperatuuriga. Vetelpäästja töö on vahetustega. Töötada tuleb individuaalselt või meeskonnas. Töö on vahelduv, sisaldades nii rutiinseid tegevusi kui ka kiiret reageerimist nõudvaid situatsioone. Vetelpäästja kannab vormiriietust. Vetelpäästja põhilised töövahendid on päästerõngas, päästepoi, päästeritv, päästelaud, päästepaat, binokkel, vile, mask, toru, lestad, sidevahendid ja esmaabivarustus, sh ujuvraam. |
| **A.2. Tööosad** |
| A.2.1. Töökoha/tööpiirkonna ettevalmistamineA.2.2. Teavitus- ja ennetustegevusA.2.3. ValvamineA.2.4. Veest päästmineA.2.5. Esmaabi osutamine |
| **Valitavad tööosad** |
| A.2.6. Veest päästmine ujulas ja veekeskusesA.2.7. Veest päästmine avavees |
| **A.3. Kutsealane ettevalmistus** |
| Üldjuhul on vetelpäästjal vähemalt põhiharidus ning omandatud kutseoskused. |
| **A.4. Enamlevinud ametinimetused** |
| Vetelpäästja, avavee vetelpäästja, ujula vetelpäästja, instruktor, valvetreener, rannavalvur |
| **A.5. Regulatsioonid kutsealal tegutsemiseks** |
| Regulatsioon puudub |
| **A.6. Tulevikuoskused** |
| Kaugseireseadmete ja uute IT-lahenduste kasutamise oskus |

**B-osa**

**KOMPETENTSUSNÕUDED**

|  |
| --- |
| **B.1. Kutse struktuur** |
| Vetelpäästja, tase 3 kutse koosneb üldoskustest, kohustuslikest ja valitavatest kompetentsidest. Kutse taotlemisel on nõutav üldoskuste (B.2) ning kohustuslike kompetentside B.3.1−B.3.5 ja B.3.8 tõendamine. Valitavatest kompetentsidest B.3.6−B.3.7 tuleb tõendada vähemalt üks kompetents. |
| **Kvalifikatsiooninõuded kutse taotlemisel** |
| Kutse taotlemisel1. Põhiharidus
2. Vetelpääste alase koolituse läbimine
3. Esmaabi andja koolituse läbimine vastavalt tervise- ja tööministri 22.11.2018 määrusele nr 50
 |

|  |
| --- |
| **B.2. Vetelpäästja, tase 3,****üldoskused** |
| 1. Kasutab eesti keelt tasemel B1 ja ühte võõrkeelt tasemel A2 (lisa 1 − keelte oskustasemete kirjeldused).
2. Järgib tööd tehes juhiseid, valdkondlikke nõudeid, eeskirju, õigusakte, standardeid jmt.
3. Teavitab Häirekeskust olukorrast või sündmusest, mis võib vajada operatiivteenistuse sekkumist.
4. Säilitab keerukates olukordades rahu ega kaota enesekontrolli.
5. Püüab leida rahuldavad ja vastastikku aktsepteeritavad lahendused või kokkulepped vastuolude, erimeelsuste vm korral.
6. Väljendab end viisakalt, arusaadavalt ja olukorrale vastavalt, mõistab teise mõtteid ja seisukohti. Vajadusel kehtestab ennast. Seab prioriteete.
7. Kohandab oma käitumist ja suhtlemisviisi, lähtudes suhtluspartneri(te)st, rollidest, olukorrast jmt.
8. Teeb ühiste eesmärkide nimel tõhusat koostööd, mõistes oma ja kolleegide rolli meeskonnas ning käitudes usaldusväärselt ja koostööd soodustavalt.
 |

|  |
| --- |
| **B.3. Kompetentsid** |

**KOHUSTUSLIKUD KOMPETENTSID**

|  |  |
| --- | --- |
| **B.3.1. Töökoha/tööpiirkonna ettevalmistamine** | **EKR tase 3** |
| Tegevusnäitajad1. Lähtudes külastajate ohutusest kontrollib tööpiirkonda nii visuaalselt kui ka füüsiliselt ja fikseerib tulemuse ettenähtud dokumentides.2. Kontrollib päästevahendite olemasolu ja tehnilist korrasolekut sõltuvalt teeninduslepingust ja vastavatest õigusaktidest.3. Kõrvaldab kontrolli tulemusena avastatud puudused ja ohud, tagades valvepiirkonnas ohutuse. Vajadusel delegeerib puuduse kõrvaldamise vastavalt sisekorrale, lähtudes puuduse iseloomust. |
| **B.3.2. Teavitus- ja ennetustegevus** | **EKR tase 3** |
| Tegevusnäitajad1. Kehtivate nõuete eiramise korral teavitab külastajaid valvealal kehtivatest eeskirjadest. Kogub ja edastab valveala infot vastavate lippude, tabelite, stendide, teadete jm abil.2. Vastavalt olukorrale valib sobiva suhtlusstiili ning vahetab külastajatega infot, arvestades külastajate eripära (nt vanust, rahvust jne). Ohuolukorras (nt suheldes kannatanu või tema omastega) valib õige suhtlemistehnika vastavalt olukorrale.3. Vajadusel abistab erivajadustega inimesi, arvestades konkreetset erivajadust.4. Eristab ja võimalusel tõkestab ohtlikke tegevusi. Kutsub korrale enese või teiste jaoks ohtu põhjustava isiku, võttes arvesse tegevuse ohtlikkuse astet ja kehtestatud regulatsioone. |
| **B.3.3. Valvamine** | **EKR tase 3** |
| Tegevusnäitajad1. Orienteerub oma valvepiirkonnas, tunneb ranna eripära ja ohtusid, arvestades aega ning muutuvat olukorda ja töökeskkonda. Kontrollib valvepiirkonna seisukorda nii visuaalselt kui ka füüsiliselt, selgitamaks välja võimalikud ohud.2. Hindab valveala, töötleb operatiivselt infot, reageerib antud hinnangule ning otsustab tegutsemisviisi vastavalt muutunud olukorrale.3. Jälgib pidevalt olukorda valvepiirkonnas eesmärgiga ennetada külastajate võimalikku ohtlikku tegevust ja avastada ohuolukordi.4. Vajadusel jagab valveala tööpiirkondadeks (nt rand, lasteala, invarand, hüppekoht, surfiala jne) meeskonnaliikmete vahel vastavalt piirkonna iseärasustele ja ohuastmele/tähtsusele. |
| **B.3.4. Veest päästmine** | **EKR tase 3** |
| Tegevusnäitajad1. Tunneb ära ohuolukorda sattunu vastavalt käitumise eripärale ja tundemärkidele.2. Päästab üksi või meeskonnaga kannatanu kaldalt või basseini äärelt vette sisenemata, kasutades vajadusel selleks ettenähtud vahendeid.3. Päästab üksi või meeskonnaga kannatanu kaldalt või basseini äärelt vette sisenedes, kasutades selleks ettenähtud päästevahendeid ja -tehnikaid. Päästab kannatanu vee alt, kasutades vajadusel selleks ettenähtud vahendeid.4. Fikseerib olukorra sündmuskohal nii kuival maal kui ka vees toimunud õnnetuse puhul, tagades võimalusel sündmuskoha puutumatuse või jäädvustamise. Uppumisõnnetuse korral dokumenteerib selle.5. Osaleb meeskonnas läbiviidaval sündmustejärgsel arutelul (debriifingul), kus arutatakse toimunu läbi, et maandada emotsioonid, saada ühesugune rollist sõltumatu ettekujus toimunust, hoida ära väärtõlgendused ja -arusaamad. Saadud informatsiooni põhjal teeb järeldused, mida kasutab edaspidises töös. |
| **B.3.5. Esmaabi osutamine** | **EKR tase 3** |
| Tegevusnäitajad1. Hindab olukorda sündmuskohal, lähtudes enese ja kannatanu ohutusest ning võimalikest õnnetuse põhjustajatest.2. Hindab kannatanu seisundit, selgitades esmaabi andmise vajaduse vastavalt vigastuse eripärale.3. Annab esmast meditsiinilist abi vastavalt oma pädevusele, vajadusel ka ohtlike ainetega seotud õnnetuste puhul.4. Teostab kannatanu transportimist, kasutades selleks kõige sobivamat viisi, arvestades kannatanu seisundit, vigastuse eripära ja transportimise olusid. |

**VALITAVAD KOMPETENTSID**

|  |  |
| --- | --- |
| **B.3.6. Veest päästmine ujulas ja veekeskuses** | **EKR tase 3** |
| Tegevusnäitajad1. Hindab sündmust, lähtudes basseini ja atraktsiooni tööpõhimõttest ja konstruktsioonidest. Jälgib ja hindab seadmete kasutamise eeskirjade täitmist külastajate poolt ning vajadusel juhendab neid. Likvideerib liigse vee põrandalt.2. Kasutab ujula tehnikat ja seadmeid ning jälgib nende tööd ja korrasolekut; rikete/puuduste ilmnemisel seiskab seadme ja tagab külastajate ohutuse ning teavitab sündmusest koheselt vastavaid ametiisikuid.3. Viib läbi päästetöid ujulas, sh atraktsioonidel (veetorud, liumäed, basseinid jne), kasutades asjakohaseid päästevõtteid ja -varustust ning lähtudes ruumi ja sündmuse eripärast. 4. Teavitab vee kvaliteedi halvenemisest vastavaid isikuid, võttes arvesse kehtivaid regulatsioone ja nõudeid.5. Õnnetuse puhul ohtlike ainetega võtab kasutusele meetmed õnnetuse lokaliseerimiseks, tagades enda ja külastajate ohutuse. Vajadusel korraldab külastajate ohutu evakueerimise vastavalt evakueerimisjuhendile.6. Läbib ilma abivahenditeta ujudes järjest 50 meetrit kuni kahe minutiga. |
| TeadmisedUjulakemikaalide spetsiifika; ohtlike ainete märgistus, ohukaardid |
| **B.3.7. Veest päästmine avavees**  | **EKR tase 3** |
| Tegevusnäitajad1. Kontrollib päästepaadi korrasolekut, selle varustuse komplektsust ning operatiivvalmisolekut vastavalt nõuetele. Vajadusel hooldab varustust ja tehnikat.2. Patrullib päästepaadiga valvealal, järgides paadi kasutamise eeskirju ja veeohutusnõudeid. Patrullides jälgib olukorda valvataval veealal eesmärgiga tagada valvataval veealal viibijate ohutus.3. Abistab kannatanut vastavalt olukorrale vette sisenedes või vette sisenemata ning selleks ettenähtud päästevahenditega, kasutades sobilikku päästmistehnikat vastavalt varustusele, olukorrale ning tingimustele. Transpordib kannatanu kaldale, arvestades kannatanu seisundit.4. Kadunud isiku otsimiseks kogub ja analüüsib vajalikku infot ning vastavalt järeldustele otsustab edasise tegevuse.5. Korraldab kadunud inimese/inimeste otsinguid maismaal kas üksinda või meeskonnas, arvestades saadud informatsiooni ning valides sellest lähtuvalt sobiva otsingutaktika ja vahendid. Teeb kadunud inimeste otsimisel koostööd operatiivteenistustega. Võimalusel kaasab teisi kodanikke.6. Korraldab kadunud inimese/inimeste otsinguid vees kas üksinda või meeskonnas, arvestades saadud informatsiooni ning valides sellest ja ilmastikuoludest lähtuvalt sobiva otsingutaktika ja vahendid. Teeb kadunud inimeste otsimisel koostööd operatiivteenistustega.7. Läbib ilma abivahenditeta ujudes järjest 300 meetrit kuni 6 minutiga. |
| TeadmisedOhutustehnika; enesepäästevõtted; otsingumeetodid |

**KUTSET LÄBIVAD KOMPETENTSID**

|  |  |
| --- | --- |
| **B.3.8. Kutset läbivad kompetentsid** | **EKR tase 3** |
| Tegevusnäitajad1. Järgib tööohutusnõudeid, elektriohutusnõudeid, tuleohutusnõudeid, päästevahendite ohutusnõudeid jm seadusest tulenevaid kutsealaga seotud nõudeid.
2. Kasutab asjakohast ujumisstiili olenevalt eesmärgist ja olukorrast.
3. Kasutab erinevaid sukeldumisstiile olenevalt veekogust, sügavusest, eesmärgist jms.
4. Kasutab sukeldumisel olenevalt veekogu sügavusest ja sukeldumise eesmärgist vajalikku varustust.
5. Dokumenteerib teenistusalase tegevuse vastavalt kehtestatud korrale.
6. Kannab vormiriietust ja järgib kehtestatud vormi kandmise korda.
7. Viib vajadusel läbi evakuatsiooni tulekahju ja muu ohu korral ning suunab inimesed ohutusse kohta oma tööpiirkonnas vastavalt vajadusele ja kehtestatud korrale.
 |

**C-osa**

**ÜLDTEAVE JA LISAD**

|  |
| --- |
| **C.1. Teave kutsestandardi koostamise ja kinnitamise kohta ning viide ametite klassifikaatorile** |
| 1. Kutsestandardi tähis kutseregistris
 | Täidab kutseregistri töötaja |
| 1. Kutsestandardi koostajad:
 | Andre Lilleleht, Eesti Turvaettevõtete LiitHenry Seemel, G4S Eesti ASGert Teder, Eesti Vetelpääste SeltsRaimo Kirejev, Viking Security ASAhti Kuusk, Forus Security ASJaan Ratnik, Eesti SpaaliitMari Tikan, Siseministeerium |
| 1. Kutsestandardi kinnitaja
 | Vara- ja Isikukaitse Kutsenõukogu |
| 1. Kutsenõukogu otsuse number
 |  |
| 1. Kutsenõukogu otsuse kuupäev
 |  |
| 1. Kutsestandard kehtib kuni
 |  |
| 1. Kutsestandardi versiooni number
 | 4 |
| 1. Viide Ametite Klassifikaatorile (ISCO 08)
 | 5419 Turvatöötajad, mujal liigitamata |
| 1. Viide Euroopa kvalifikatsiooniraamistikule (EQF)
 | 3 |
| **C.2. Kutsenimetus võõrkeeles** |
| Inglise keeles *Lifeguard* |
| Vene keeles *Cпасатель на воде* |
| Soome keeles *Uinninvalvoja/rantapelastaja* |
| **C.3. Lisad** |
| Lisa 1. Keelte oskustasemete kirjeldused |